C 408/18
HU
Az Európai Unió Hivatalos Lapja
2022.10.24.
Az alapeljárás felei Felperes: Asociación Multisectorial de Empresas de la Electrónica, las Tecnologías de la Información y la Comunicación, de las Telecomunicaciones y de los Contenidos Digitales (AMETIC) Alperesek: Administración del Estado, Entidad de Gestión de Derechos de los Productores Audiovisuales (EGEDA), Asociación para el Desarrollo de la Propiedad Intelectual (ADEPI), Artistas Intérpretes o Ejecutantes, Sociedad de Gestión de España (AIE) Artistas Intérpretes, Entidad de Gestión de Derechos de Propiedad Intelectual (AISGE), Ventanilla Única Digital, Derechos de Autor de Medios Audiovisuales (DAMA), Centro Español de Derechos Reprográficos (CEDRO), Asociación de Gestión de Derechos Intelectuales (AGEDI), Sociedad General de Autores y Editores (SGAE)
Rendelkező rész 1) Az információs társadalomban a szerzői és szomszédos jogok egyes vonatkozásainak összehangolásáról szóló, 2001. május 22-i 2001/29/EK európai parlamenti és tanácsi irányelv 5. cikke (2) bekezdésének b) pontját és az egyenlő bánásmód elvét a következőképpen kell értelmezni: azokkal nem ellentétes az olyan nemzeti szabályozás, amelynek értelmében egy, a szellemi tulajdonjogokat kezelő szervezetek által létrehozott és felügyelt jogi személyre bízzák a magáncélú másolat után járó díjazás megfizetése alóli mentességek és a visszatérítések kezelését, amennyiben e nemzeti szabályozás előírja, hogy a mentességi igazolásokat és a visszatérítéseket megfelelő időn belül és olyan objektív szempontok alapján kell kiadni, amelyek nem teszik lehetővé, hogy e jogi személy elutasítsa az ilyen igazolás vagy visszatérítés iránti kérelmeket olyan megfontolások alapján, amelyek mérlegelési mozgástér gyakorlásával járnak, és az ilyen kérelmeket elutasító határozatai valamely független szerv előtt jogorvoslattal megtámadhatók.
2) A 2001/29 irányelv 5. cikke (2) bekezdésének b) pontját és az egyenlő bánásmód elvét a következőképpen kell értelmezni: azokkal nem ellentétes az olyan nemzeti szabályozás, amely egy, a szellemi tulajdonjogokat kezelő szervezetek által létrehozott és felügyelt, a magáncélú másolatok után járó díjazás megfizetése alóli mentességek és a visszatérítések kezelésével megbízott jogi személyt feljogosít arra, hogy az e címen ráruházott ellenőrzési hatáskörök gyakorlásához szükséges információkhoz hozzáférést kérjen, anélkül, hogy lehetséges lenne vele szemben többek között a nemzeti jogban előírt számviteli üzleti titokra hivatkozni, amennyiben e jogi személy köteles megőrizni a kapott információk bizalmas jellegét.
(1)
HL C 329., 2021.08.16.
A Bíróság (tizedik tanács) 2022. augusztus 1-jei ítélete (az Înalta Curte de Casaţie şi Justiţie [Románia] előzetes döntéshozatal iránti kérelme) – Uniqa Asigurări SA kontra Agenţia Naţională de Administrare Fiscală – Direcţia Generală de Soluţionare a Contestaţiilor, Direcţia Generală de Administrare a Marilor Contribuabili (C-267/21. sz. ügy) (1) (Előzetes döntéshozatal – Adózás – Hozzáadottérték-adó (héa) – 2006/112/EK irányelv – 56. cikk – Biztosítási szolgáltatások – A teljesítés helye – Harmadik társaságok által valamely biztosító nevében és számlájára nyújtott kárrendezési szolgáltatások) (2022/C 408/20) Az eljárás nyelve: román A kérdést előterjesztő bíróság Înalta Curte de Casaţie şi Justiţie